**KISGYERMEKEK TESTNEVELÉSE, GYÓGYTESTNEVELÉSE**

A tantárgy a női és férfi hallgatók számára lehetőséget nyújt az óvodáskorban végzett sokoldalú mozgásanyag megismerésére és a gyakorlatban történő elsajátítására. A hallgatók alapvető ismereteket szerezhetnek az óvodáskorú gyermekek testi-lelki fejlődése és változatos mozgásfejlesztése témakörökben. Elsajátíthatják az óvodáskorúaknak szervezett torna foglalkozások oktatásmódszertanának a közoktatásban alkalmazandó alapelveit, szervezésének és tervezésének módszereit.

**Tantárgyfelelős**:

Dr. Rácz Katalin, egyetemi docens

**A tantárgy oktatói**:

Dr. Rácz Katalin, egyetemi docens

Dr. Csirkés Zsolt, egyetemi adjunktus

**Az oktatás célja:**

Megismerni az óvodás tornában rejlő testkulturális értékeket. Érvényesíteni az óvodás mozgásanyag személyiség alakulására kifejtett, valamint motoros képességek fejlesztésére gyakorolt jótékony hatásait.

A hallgatók ismerjék meg az egyes színtereken (pl. óvodákban, mozgásfejlesztő központokban, torna klubokban, uszodákban, stb.) zajló gyakorlati tevékenységet.